**Z A P I S N I K**

**Sa dvanaeste sjednice Skupštine Glavnog grada-Podgorice, održane 01. oktobra 2019. godine, sa početkom u 10 časova**

 Sjednicu je otvorio predsjednik Skupštine, **dr Đorđe Suhih**, koji je konstatovao da početku sjednice prisustvuje 47 odbornika, tako da postoji kvorum za rad i punovažno odlučivanje Skupštine.

 Odsustvo sa ove sjednice najavili su odbornici **Marija Blagojević**, **Marija Marović, Štjefan Camaj, Milica Tomašević, Marija Radulović, Zoran Mikić, Aleksandar Božović, Milena Vuković, Sonja Radunović** i **Vladimir Čađenović.**

 Predsjenik **Suhih** je u ime Skupštine Glavnog grada i u svoje ime, odborniku Čađenoviću i odbornici Radunović čestitao sklapanje braka.

Zatim je obavijestio da su na sjednicu pozvani gradonačelnik Glavnog grada, zamjenici gradonačelnika, glavni administrator, glavni gradski arhitekta, menadžer Glavnog grada, starješine organa uprave, rukovodioci javnih i drugih službi čiji je osnivač Skupština Glavnog grada i obrađivači planskih dokumenata koji su na dnevnom redu sjednice, kao i da nije bilo prijavljenih kandidata na javni poziv za učešće nevladinih organizacija.

 Sjednicu Skupštine su pratili akreditovani predstavnici medija.

Nakon što je predsjednik **Suhih** saopštio da će se na odbornička pitanja koja su postavljena na prošloj sjednici, odgovori dati na posebnoj sjednici Skupštine posvećenoj odborničkim pitanjima, prešlo se na Zapisnik sa jedanaeste sjednice Skupštine.

Zapisnik sa jedanaeste sjednice Skupštine, održane 25. jula 2019. godine, usvojen je jednoglasno, bez primjedbi (glasalo je 33 odbornika: 33 „za“ ).

U vezi sa utvrđivanjem dnevnog reda, predsjednik **Suhih** je saopštio da su odbornicima u dopuni materijala dostavljeni:

-Zaključak Vlade o davanju saglasnosti na Predlog odluke o lokalnim komunalnim taksama Glavnog grada- Podgorice *(za tačku 3 predloženog dnevnog reda),*

- Saglasnost Ministarsta turizma i održivog razvoja na Predlog Detaljnog urbanističkog plana ″Gorica C″ u Podgorici *(za tačku 6 predloženog dnevnog reda)*

-Saglasnost Ministarstva kulture na Predlog dopune Programa podizanja spomen-obilježja za 2019. godinu *(za tačku 10 predloženog dnevnog reda) i*

-izvještaji nadležnih radnih tijela.

Predsjednik **Suhih** je konstatovao da se iz predloženog dnevnog reda izostavljaju tačke za koje nijesu ispunjeni uslovi da se razmatraju na ovoj sjednici, i to:

 -tačka 2. Predlog odluke o lokalnim administrativnim taksama Glavnog grada-Podgorice, jer nije dobijena prethodna saglasnost Vlade,

- tačka 8. Predlog odluke o prenosu prava svojine na građevinskom zemljištu po pravu preče kupovin i tačka 11. Predlog strategije razvoja sporta u Glavnom gradu za period 2019-2021. godina, jer nije dostavljen materijal za te tačke.

 Zatim je podsjetio da su dostavljena dva predloga radi razmatranja po hitnom postupku.

S tim u vezi, proceduralno je reagovao odbornik **Zoran Lakušić** i istakao primjedbe što se predloženi dnevni red koji je dostavljen u sazivu sjednice mijenja u znatnoj mjeri, što materijal za sjednicu nije dostavljen uz saziv sjednice, već parcijalno i što se dnevni red dopunjava predlozima po hitnom postupku.

U vezi sa datim primjedbama, pojašnjenja je dao predsjednik **Suhih**, sa aspekta primjene odredaba novog Poslovnika Skupštine, koji omogućava naknadno dostavljanje materijal u odnosu na saziv za sjednicu, kao i pojašnjenja vezano za predloge dostavljene radi razmatranja po hitnom postupku.

Nakon toga, prešlo se na izjašnjavanje o dopuni dnevnog reda sa predlozima dostavljenim po hitnom postupku.

-Skupština je prihvatila predlog da se u dnevni red po hitnom postupku uvrsti Predlog odluke o davanju saglasnosti na Odluku o izmjeni Statuta Društva sa ograničenom odgovornošću “Vodovod i kanalizacija” Podgorica (glasalo je 39 odbornika: 33 „za“ i 6 „protiv“);

 -Skupština je prihvatila predlog da se u dnevni red po hitnom postupku uvrsti Predlog odluke o davanju saglasnosti na Ugovor o upravljanju Fudbalskim klubom “Budućnost” (glasalo je 36 odbornika: 33 „za“ i 3 „protiv“).

Predsjednik **Suhih** je obavijestio da će navedene predloge razmotriti nadležni odbori u pauzi zasijedanja Skupštine.

Skupština je, sa 34 glasa “za”, 4 protiv, bez uzdržanih glasova, utvrdila sljedeći-

**D n e v n i r e d:**

1. Predlog odluke o izmjenama i dopunama Odluke o budžetu Glavnog grada Podgorice za 2019.godinu;
2. Predlog odluke o lokalnim komunalnim taksama Glavnog grada -Podgorice;
3. Predlog odluke o donošenju Urbanističkog projekta ″Sanitarna deponija sa reciklažnim centrom″ u Podgorici;
4. Predlog odluke o donošenju Detaljnog urbanističkog plana ″Naselje 1. maj″ u Podgorici;
5. Predlog odluke o donošenju Detaljnog urbanističkog plana ″Gorica C″ u Podgorici;
6. Predlog odluke o pribavljanju građevinskog zemljišta radi izgradnje saobraćajnica radnog naziva ″Ulica B″ i ″Ulica D″ u zahvatu DUP-a ″Radoje Dakić″ - izmjene i dopune u Podgorici;
7. Predlog odluke o davanju na korišćenje imovine u vlasništvu Glavnog grada bez naknade;

 8. Predlog dopune Programa podizanja spomen-obilježja za 2019. godinu;

 9. Predlog odluke o finansiranju sporta u Glavnom gradu Podgorica;

 10. Predlog odluke o davanju saglasnosti na Odluku o izmjeni Statuta Društva sa ograničenom odgovornošću “Vodovod i kanalizacija” Podgorica;

 11. Predlog odluke o davanju saglasnosti na Ugovor o upravljanju Fudbalskim klubom “Budućnost”;

 12. Izvještaj o realizovanim aktivnostima u sprovođenju Lokalnog programa prevencije neprihvatljivog ponašanja djece i mladih u Glavnom gradu - Podgorica za period 2014.-2018. godine, za 2018.godinu;

 13. Izvještaj o realizovanim aktivnostima u sprovođenju Lokalnog plana za unapređenje socijalne inkluzije - razvoj usluga socijalne i dječje zaštite u Glavnom gradu - Podgorica za period 2014.-2018. godine, za 2018. godinu;

 14.Izbor i imenovanja.

Zatim se prešlo na rad po utvrđenom redosljedu.

 U vezi sa **PRVOM TAČKOM** dnevnog reda -  **Predlogom odluke o izmjenama i dopunama Odluke o budžetu Glavnog grada Podgorice za 2019.godinu,** dopunsko obrazloženje dao je predstavnik predlagača  **mr Miomir Jakšić,** sekretar Sekretarijata za finansije.

Nakon toga, proceduralno je reagovao odbornik **Zoran Lakušić**, što odbornicima nije dostavljen novi Poslovnik Skupštine i dao primjedbu na prekoračenje propisanog vremena izlaganja prestavnika predlagača. S tim u vezi, pojašnjenja je dao predsjednik **Suhih**.

U raspravi po ovoj tački dnevnog reda, pravo na diskusiju u ime kluba odbornika koristili su: **Zoran Lakušić,** predstavnik Kluba odbornika Demokratskog fronta, **mr Boris Mugoša,** predsjednik Kluba odbornika „Socijaldemokrate-Ivan Brajović-Dosljedno za Podgoricu“, **Janko Krstović,** predstavnik Kluba odbornika Demokrata i **mr Mihailo Anđušić,** predsjednik Kluba odbornika “Za dobro građana Podgorice-Pobjednička koalicija-Milo Đukanović”.

Pravo na komentar izlaganja koristili su: **dr Đorđe Suhih**, na izlaganje odbornika Lakušića, odbornik **Lakušić,** na izlaganje odbornika Mugoše, odbornik **Klikovac,** na izlaganje odbornika Krstovića i **odbornik Mitar Vuković,** na  i**zlaganje odbornika Anđušića.**

Odbornici **Mugoša,** **Krstović** i **Anđušić** su odgovorili na komentare*.*

**Nakon izlaganja predstavnika klubova odbornika, o** Predlogu odluke o izmjenama i dopunama Odluke o budžetu Glavnog grada Podgorice za 2019.godinu, diksutovale su odbornice **Ivana Bojović** i **Ksenija Aranitović** iodbornici **Branko Vuković, Bogdan Božović, Andrija Klikovac** i **Nikola Kažić.**

U toku pretresa, predsjednik **Suhih** je komentarisao diskusiju odbornice **Bojović** i odbornika **Branka Vukovića**.

Završnu riječ dao je predstavnik predlagača **mr Miomir Jakšić**, sekretar Sekretarijata za finansije.

Proceduralno je reagovao odbornik **mr Boris Mugoša**, radi pojašnjenja u primjeni poslovničkih odredaba koje se odnose na završnu riječ.

U vezi sa **DRUGOM TAČKOM** dnevnog reda-**Predlogom odluke o lokalnim komunalnim taksama Glavnog grada - Podgorice**, dopunsko obrazloženje dao je predstavnik predlagača **mr Miomir Jakšić,** sekretar Sekretarijata za finansije.

Po ovoj tački dnevnog reda diskutovao je odbornik **mr Stefan Ćulafić.**

 U okviru **TREĆE TAČKE** dnevnog reda - **Predloga odluke o donošenju Urbanističkog projekta ″Sanitarna deponija sa reciklažnim centrom″ u Podgorici,** kraće dopunsko obrazloženje ovog predloga i predloga pod tačkama 4 i 5, dao je predstavnik predlagača **Miljan Barović**, VD sekretra Sekretarijata za planiranje prostora i održivi razvoj.

Koncept Urbanističkog projekta ″Sanitarna deponija sa reciklažnim centrom″ u Podgorici, u ime obrađivača „Montecep“ d.s.d. iz Kotora, prezentovao je prostorni planer **Saša Karajović.**

Po ovoj tački dnevnog reda nije bilo drugih učesnika u pretresu.

U vezi sa **ČETVRTOM TAČKOM** dnevnog reda-**Predlogom odluke o donošenju Detaljnog urbanističkog plana ″Naselje 1. maj″ u Podgorici,** koncept Plana, u ime obrađivača „Montplan“ d.o.o. iz Podgorice, prezentovao je arhitekta **Miodrag Maraš.**

Po ovoj tački dnevnog reda nije bilo drugih učesnika u pretresu.

U vezi sa **PETOM TAČKOM** dnevnog reda-**Predlogom odluke o donošenju Detaljnog urbanističkog plana ″Gorica C″ u Podgorici,** koncept Plana, u ime obrađivača „Urbanprojekt“ a.d. iz Čačka, prezentovala je arhitektica **Zorica Sretenović.**

U okviru ove tačke dnevnog reda diskutovali su odbornici **Čel Isamailisufi,** koji je Skupštinu upoznao sa zahtjevom grupe građana Beogradske ulice da se odloži usvajanje DUP-a Gorica C, zatim **Radmila Čagorović** i **Andrija Klikovac,** dok je pravo na diskusiju, u ime Kluba odbornika Demokratskog fronta, koristio **Zoran Lakušić.**  Izlaganje odbornika Lakušića komentarisao je odbornik **Andrija Klikovac**, a odbornik **Lakušić** je odgovorio na komentar.

Diskusiju odbornika Klikovca komentarisao je odbornik **Lakušić**.

Na pitanja koja su u raspravi postavili odbornici vezano za predmetni planski dokument, odgovore su dali: predstavnica obrađivača, arhitektica **Zorica Sretenović**, na pitanje odbornika Ismailisufija i predstavnik predlagača **Miljan Barović,** na pitanja predsjednika Suhiha.

 Nakon izlaganja odbornice Čagorović, predsjednik **Suhih** je dao pozitivan odgovorna pitanje koje je postavila vezano za mogućnost odbornika Socijalističke narodne partije da postavljaju odbornička pitanja, obzirom da po Poslovniku nemaju pravo da obrazuju svoj klub odbornika.

U vezi sa **ŠESTOM TAČKOM** dnevnog reda - **Predlogom** **odluke o pribavljanju građevinskog zemljišta radi izgradnje saobraćajnica radnog naziva ″Ulica B″ i ″Ulica D″ u zahvatu DUP-a ″Radoje Dakić″ - izmjene i dopune u Podgorici,** dopunsko obrazloženje dao je predstavnik predlagača **Mladen Ilić,** direktor Direkcije za imovinu.

Po ovoj tački dnevnog reda nije bilo drugih učesnika u pretresu.

 U vezi sa **SEDMOM TAČKOM** dnevnog reda - **Predlogom odluke o davanju na korišćenje imovine u vlasništvu Glavnog grada bez naknade,** nije bilo prijavljenih odbornika za učešće u pretresu**.**

U vezi sa **OSMOM TAČKOM** dnevnog reda - **Predlogom** **dopune Programa podizanja spomen-obilježja za 2019. godinu,** u pretresu je učestvovao odbornik **Zoran Lakušić**, koji je u kraćem izlaganju saopštio da po ovom pitanju nema stav Kluba odbornika i iznio svoj lični stav da podržava Predlog.

U vezi sa **DEVETOM TAČKOM** dnevnog reda - **Predlogom odluke o finansiranju sporta u Glavnom gradu Podgorica,** pravo na diskusiju u ime kluba odbornika koristili su: odbornik **Nikola Kažić,** u ime Kluba odbornika Demokrata i odbornik **Zoran Lakušić,** u ime Kluba odbornika Demokratskog fronta, vezano za dopis predsjednika Nevladine organizacije “Centar za razvoj fizičke kulture Duklja Podgorica”.

Nakon toga, pravo na komentar izlaganja odbornika Lakušića koristio je predsjednik **dr Đorđe Suhih,** u dijelu diskusije koji se odnosio na dopis predsjednika navedene Nevladine organizacije “Centar za razvoj fizičke kulture Duklja Podgorica”.

Po ovoj tački dnevnog reda diskutovao je i odbornik  **mr Mihailo Anđušić.**

Nakon završenog pretresa, stav Kluba odbornika Demokratskog fronta da predloženu odluku ne treba usvojiti, saopštio je **Zoran Lakušić,** a stav Kluba odbornika „Socijaldemokrate-Ivan Brajović-Dosljedno za Podgoricu“, da će podržati Predlog odluke, saopštio je **dr** **Đorđe Suhih.**

 U 14, 15 minuta, predsjednik **Suhih** je odredio pauzu od 15 minuta, kako bi nadležna radna tijela, Odbor za finansije, privredu i razvoj iOdbor za Statut i propise, razmotrili predloge koji su uvršteni u dnevni red po hitnom postupku.

U nastavku rada, prešlo se na **DESETU TAČKU** dnevnog reda-**Predlog odluke o davanju saglasnosti na Odluku o izmjeni Statuta Društva sa ograničenom odgovornošću “Vodovod i kanalizacija” Podgorica,** koja je uvrštena u dnevni red po hitnom postupku.

Izvjestiteljka sa zajedničke sjednice Odbora za finansije, privredu i razvoj i Odbora za Statut i propise, **mr** **Ksenija Aranitović**, zamjenica predsjednika Odbora za Statut i propise, saopštila je stavove navedenih odbora da podržavaju oba predloga koji su uvršteni u dnevni red po hitnom postupku.

 Po ovoj tački dnevnog reda nije bilo drugih učesnika u pretresu.

 U vezi sa **JEDANAESTOM TAČKOM** dnevnog reda **- Predlogom odluke o davanju saglasnosti na Ugovor o upravljanju Fudbalskim klubom “Budućnost”,** koja je uvrštena u dnevni red po hitnom postupku, pravo na diskusiju u ime kluba odbornika koristili su: **Zoran Lakušić,** predstavnik Kluba odbornika Demokratskog fronta, **Nikola Kažić,** predstavnik Kluba odbornika Demokrata i **mr Mihailo Anđušić**  predsjednik Kluba odbornika “Za dobro građana Podgorice-Pobjednička koalicija-Milo Đukanović”.

Izlaganje odbornika Anđušića komentarisao je odbornik **Nikola Kažić.**

Po ovoj tački dnevnog reda diskutovao je predsjednik Skupštine, **dr Đorđe** **Suhih**.

U vezi sa **DVANAESTOM TAČKOM** dnevnog reda - **Izvještajem o realizovanim aktivnostima u sprovođenju Lokalnog programa prevencije neprihvatljivog ponašanja djece i mladih u Glavnom gradu - Podgorica za period 2014.-2018. godine, za 2018.godinu**, pravo na diskusiju u ime Kluba odbornika Demokratskog fronta koristio je odbornik **Zoran Lakušić.**

O predmetnom izvještaju diskutovala je odbornica  **Dijana Milošević,** koja je izlaganjem obuhvatila i sljedeću, 13-tu tačku dnevnog reda.

Po ovoj tački dnevnog reda nije bilo drugih učesnika u pretresu.

U vezi sa **TRINAESTOM TAČKOM** dnevnog reda-**Izvještajem o realizovanim aktivnostima u sprovođenju Lokalnog plana za unapređenje socijalne inkluzije - razvoj usluga socijalne i dječje zaštite u Glavnom gradu - Podgorica za period 2014.-2018. godine, za 2018. godinu,** nije bilo prijavljenih odbornika za učešće u pretresu.

U vezi sa **ČETRNAESTOM TAČKOM**  dnevnog reda **- Izbor i imenovanja,** predsjednik **Suhih** je saopštio da je Odbor za izbor i imenovanja dostavio:

-Predlog rješenja o imenovanju izvršnog direktora Društva sa ograničenom odgovornošću »Deponija« - Podgorica,

-Predlog rješenja o određivanju v.d. izvršnog direktora Društva sa ograničenom odgovornošću »Komunalne usluge« - Podgorica,

-Predlog odluke o davanju saglasnosti na Odluku Savjeta Javne ustanove Gradsko pozorište Podgorica, o razrješenju direktorice Ustanove,

-Predlog zaključka o izmjeni Zaključka o određivanju predstavnika Glavnog grada – Podgorice u Skupštinu F.K. “Budućnost” A.D. Podgorica.

Po ovoj tački dnevnog reda, nije bilo prijavljenih odbornika za učešće u pretresu.

 Predsjednik **Suhih** je konstatovao da je Skupština završila raspravu o svim tačkama dnevnog reda, pa se prešlo na izjašnjavanje, po redosljedu po kojem je vođena rasprava.

 - Skupština je usvojila Predlog odluke o izmjenama i dopunama Odluke o budžetu Glavnog grada Podgorice za 2019.godinu (glasalo je 34 odbornika: 33 »za«, 1 »protiv«).

- Skupština je usvojila Predlog odluke o lokalnim komunalnim taksama Glavnog grada –Podgorice (glasalo je 34 odbornika: 33 »za«, 1 »protiv«).

 - Skupština je usvojila Predlog odluke o donošenju Urbanističkog projekta ″Sanitarna deponija sa reciklažnim centrom″ u Podgorici (glasalo je 33 odbornika: 32 »za«, 1 »uzdržan«).

 - Skupština je usvojila Predlog odluke o donošenju Detaljnog urbanističkog plana ″Naselje 1. maj″ u Podgorici (glasalo je 34 odbornika: 33 »za«, 1 »uzdržan«).

 - Skupština je usvojila Predlog odluke o donošenju Detaljnog urbanističkog plana ″Gorica C″ u Podgorici (glasalo je 34 odbornika: 33 »za«, 1 »protiv«).

- Skupština je usvojila Predlog odluke o pribavljanju građevinskog zemljišta radi izgradnje saobraćajnica radnog naziva ″Ulica B″ i ″Ulica D″ u zahvatu DUP-a ″Radoje Dakić″ - izmjene i dopune u Podgorici (glasalo je 34 odbornika: 33 »za«, 1 »uzdržan«).

 - Skupština je usvojila Predlog odluke o davanju na korišćenje imovine u vlasništvu Glavnog grada bez naknade (glasalo je 34 odbornika: 33 »za«, 1 »uzdržan«).

 - Skupština je usvojila Predlog dopune Programa podizanja spomen-obilježja za 2019. godinu (glasalo je 34 odbornika: 34 »za«).

- Skupština je usvojila Predlog odluke o finansiranju sporta u Glavnom gradu Podgorica (glasalo je 34 odbornika: 33 »za«, 1 »uzdržan«).

 - Skupština je usvojila Predlog odluke o davanju saglasnosti na Odluku o izmjeni Statuta Društva sa ograničenom odgovornošću “Vodovod i kanalizacija” Podgorica (glasalo je 34 odbornika: 34 »za«).

 - Skupština je usvojila Predlog odluke o davanju saglasnosti na Ugovor o upravljanju Fudbalskim klubom “Budućnost” (glasalo je 34 odbornika: 33 »za«, 1 »uzdržan«).

 -Skupština je usvojila Izvještaj o realizovanim aktivnostima u sprovođenju Lokalnog programa prevencije neprihvatljivog ponašanja djece i mladih u Glavnom gradu - Podgorica za period 2014.-2018. godine, za 2018.godinu (glasalo je 34 odbornika: 34 »za«).

 -Skupština je usvojila Izvještaj o realizovanim aktivnostima u sprovođenju Lokalnog plana za unapređenje socijalne inkluzije - razvoj usluga socijalne i dječje zaštite u Glavnom gradu - Podgorica za period 2014.-2018. godine, za 2018. godinu (glasalo je 33 odbornika: 33 »za«).

 Zatim se prešlo na izjašnjavanje o predlozima u okviru tačke 14.Izbor i imenovanja.

#  - Skupština je usvojila Predlog rješenja o imenovanju Arsenija Boljevića za izvršnog direktora Društva sa ograničenom odgovornošću »Deponija« - Podgorica (glasalo je 34 odbornika: 34 »za«).

#  -Skupština je usvojila Predlog rješenja o određivanju Mladena Rašovića za v.d. izvršnog direktora Društva sa ograničenom odgovornošću »Komunalne usluge« - Podgorica (glasalo je 34 odbornika: 34 »za«).

#  - Skupština je usvojila Predlog odluke o davanju saglasnosti na Odluku Savjeta Javne ustanove Gradsko pozorište Podgorica, o razrješenju Nele Savković Vukčević funkcije direktorice Ustanove (glasalo je 33 odbornika: 33 »za«).

 -Skupština je usvojilaPredlog zaključka o izmjeni Zaključka o određivanju predstavnika Glavnog grada – Podgorice u Skupštinu F.K. “Budućnost” A.D. Podgorica,kojim se, umjesto **Srđana Raičevića**, za predstavnika Glavnog grada određuje **Veselin Vukčević** (glasalo je 34 odbornika: 34 »za«).

 Sa ovim je dnevni red sjednice iscrpljen.

 Sjednica je završena u 15,35 časova.

**S E K R E T A R, PREDSJEDNIK SKUPŠTINE,**

**Veselin Vukčević dr Đorđe Suhih**